Diari Oficial de la Generalitat Valenciana


Sumari del DOGV 8303, del 25-05-2018 (2018/5119)

RESOLUCIÓ de 23 de maig de 2018, de la Conselleria d'Educació, Investigació, Cultura i Esport, per la qual es reconeix el Museu Cassoleria d'Àngel Domínguez de l'Ajuntament de Potries com a museu de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8303

Data del DOGV
:   25-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5119


Data del document
:   23-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Potries
    * museu

RESOLUCIÓ de 23 de maig de 2018, de la Conselleria d'Educació, Investigació, Cultura i Esport, per la qual es reconeix el Museu Cassoleria d'Àngel Domínguez de l'Ajuntament de Potries com a museu de la Comunitat Valenciana. [2018/5119]  
Vista la documentació presentada per l'Ajuntament de Potries, en què sol·licitava el reconeixement del Museu Cassoleria d'Àngel Domínguez de l'Ajuntament de Potries (València), com a museu de la Comunitat Valenciana. Tenint en compte que l'esmentat museu reuneix tots els requisits establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Vist l'informe favorable de l'inspector del Servei de Cultura i Esport de la Direcció Territorial d'Educació, Investigació, Cultura i Esport de València i a proposta de la directora general de Cultura i Patrimoni, resolc:  
  
Primer  
Reconéixer el Museu Cassoleria d'Àngel Domínguez de l'Ajuntament de Potries (València) com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià i en l'Ordre de 6 de febrer de 1991, de la Conselleria de Cultura, Educació i Ciència.  
  
Segon  
Publicar la present resolució en el DOGV.  
  
Tercer  
Segons el que disposa l'article 13 de l'ordre esmentada, la Conselleria d'Educació, Investigació, Cultura i Esport podrà anul·lar el present reconeixement del museu si es deixen de complir alguns dels requisits exigits en l'ordre.  
  
Quart  
Contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes comptador des de l'endemà de la seua publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de maig de 2018. El conseller d'Educació, Investigació, Cultura i Esport: Vicent Marzà Ibáñez.